|  |  |
| --- | --- |
| **Motivacijska tema** | Obitelj i dom |
| **Nastavna tema**  | Školsko formalno pismo |
| **Nastavna jedinica** | Veliko i malo formalno slovo P |
| **Tip sata** | usvajanje novih sadržaja |
| **Nastavne metode** | Metoda usmenog izlaganja, metoda razgovora, metoda demonstracije, metoda pisanja, metoda čitanja, metoda crtanja |
| **Oblici rada** | frontalni, individualni, rad u skupini, rad u paru |

|  |  |
| --- | --- |
| **Domena** | A. HRVATSKI JEZIK I KOMUNIKACIJA  |
| **Odgojno – obrazovni ishodi** | OŠ HJ A.1.3. Učenik čita tekstove primjerene početnomu opismenjavanju i obilježjima jezičnoga razvoja.- prepoznaje slova- povezuje napisano slovo P s glasom- čita riječi, rečenice primjereno početnom opismenjavanjuOŠ HJ A.1.4. Učenik piše školskim formalnim pismom slova, riječi i kratke rečenice u skladu s jezičnim razvojem.- povezuje glas s odgovarajućim slovom - povezuje glasove i slova u cjelovitu riječ, a riječi u rečenic- piše veliko i malo slovo P školskoga formalnog pisma- prepisuje riječi i rečeniceOŠ HJ A.1.7. Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.- uočava početni, središnji i završni glas u riječi- izvodi glasovnu analizu i sintezu- pravilno izgovora glasove i naglašava riječi primjereno početnomu opismenjavanju |
| **Odgojno – obrazovna očekivanja međupredmetnih tema i suodnosi s ostalim predmetima** | osr A.1.1. Razvija sliku o sebi.- Uključuje se u ponuđene aktivnosti s vršnjacima.osr C.1.3. Pridonosi skupini.- Pomaže učenicima u razrednome odjelu različitim aktivnostima.uku B.1.2. Na poticaj i uz pomoć učitelja prati svoje učenje.- Prati upute učitelja tijekom učenja ili rada na zadatku.uku A.1.4. Učenik oblikuje i izražava svoje misli i osjećaje.- Može izraziti što misli i osjeća o situaciji koja mu je bliska.uku D.1.2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.- Uz praćenje učitelja prema uputama radi u paru ili u skupini.OŠ TZK A.1.1. Izvodi prirodne načine gibanja. |

|  |
| --- |
| **Nastavna sredstva i pomagala**Udžbenik iz Hrvatskog jezika, digitalni udžbenik, pisanka, pametna ploča, projektor, zidna slovarica, šešir, kreda, olovka, kartice sa slovima, semafor kartice, kukuruz |

|  |  |
| --- | --- |
| **Vrednovanje za učenje/** | Povratna informacija učenicima tijekom razgovora. Jesi li zadovoljan/zadovoljna napisanim slovom? Promotri kako je slovo smješteno u crtovlje na ploči te usporedi s onime što si napisao/napisala. Do koje se crte proteže malo slovo p? Pokušaj i ti tako napisati. |
| **Vrednovanje kao učenje** | Samovrednovanje osobnih postignuća (semafor kartice).  |
| **Vrednovanje naučenog** | - |

|  |  |
| --- | --- |
| **ISHOD I OPIS AKTIVNOSTI** | **ISHOD****OČEKIVANJE** |
| **UVODNI DIO SATA** 10' |
| **ISHOD AKTIVNOSTI:**Učenik razlikuje slovo od drugih znakova, prepoznaje slova i povezuje napisano slovo s glasom. Surađuje unutar skupine.**AKTIVNOST:** Čarobni šeširUčenici rade u skupinama. Pojašnjavam im zadatak. Svaka skupina iz šešira izvlači karticu s jednim obrađenim slovom (T, S, N. M). Nakon što izvuku karticu trebaju što prije zapisati ili nacrtati pet riječi na zadano slovo. Koja skupina prva završi, visoko u zrak dignu ruke. Zajedno provjeravamo točnost napisanog. Učenicima najavljujem učenje novog glasa i slova P. Pitam ih znaju li možda koje riječi počinju glasom P. | OŠ HJ A.1.7. Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.osr C.1.3. Pridonosi skupini.osr A.1.1. Razvija sliku o sebi. |
| **GLAVNI DIO SATA** 25' |
| **ISHOD AKTIVNOSTI:**Učenik određuje položaj glasa P u riječi. Pažljivo sluša i odgovara na pitanja **AKTIVNOST:** Glas PUpućujem učenike da otvore udžbenik na 126. stranici. Promatraju ilustraciju i imenuju što vide. Postavljam im pitanja;*Tko je na slici? Što rade? Gdje se nalaze? Je li slika smiješna ili nije? Zašto?* *Imate li psa koji voli krasti papuče ili cipele? Što radite kad se to dogodi?* Pojašnjavaju svoj odgovor. *Komu pripada cipela?* Globalno čitamo riječi ispod ilustracije. Upućujem učenike na imenovanje sličica u udžbeniku. Učenici rastavljaju riječi na glasove, pokazujući za svaki izgovoreni glas jedan prst. Određuju položaj glasa P. Brojim od jedan do deset. Učenici pažljivo slušaju i govore koji broj ima glas P te ga zapisuju. Upućujem učenike da poslušaju rečenicu. Trebaju pljesnuti za svaki glas P u riječi.„ Poštar Pepi nosi pisma i pakete.“  | OŠ HJ A.1.7. Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.uku A.1.4. Učenik oblikuje i izražava svoje misli i osjećaje. |
| **ISHOD AKTIVNOSTI:**Učenik na različite načine prikazuje novo slovo.**AKTIVNOST:** Učimo novo slovoPokazujem učenicima na zidnoj slovarici slovo P, upućujem ih na otkrivanje razlika u pisanju malog i velikog slova P. U zraku crtam glas P i kažiprstom pokazujem pokrete za glas P. Zamolim učenike da ustanu i da zajedno ponovimo u zraku pokrete za glas P. Zatim tri puta napišu na stolu i na stolici slovo P. Nakon toga ih uputim da stanu uz prijatelja i da mu ma leđa napišu tri puta slovo P. Zatim pišem na ploču slovo P i istovremeno izgovaram poteze. Učenicima stavljam papir i posudu s kukuruzom te svatko na stolu oblikuje slovo P.**ISHOD AKTIVNOSTI:**Poboljšanje koncentracije, veći utjecaj na školske vještine: pisanja, glasovne analize, slušanja.**Aktivnost:** Brain Gym – učimo pomoću pokretaUčenike zamolim da ustanu i stanu pored stolice te ih upućujem da ćemo odraditi par vježbi za mozak koje će nam pomoći kako bismo lakše mogli pisati. Prvo ćemo odraditi vježbu koja se zove Lijena osmica. Prvo ću vam pokazati, onda ćete ponoviti za mnom pet puta. Od središnje točke osmice svakom rukom odvojeno pravimo osmice, a zatim objema zajedno. Druga vježba je Križno gibanje. Izvodimo ga naizmjeničnim dodirivanjem lijeve i desne ruke suprotnim koljenom. Napravimo deset ponavljanja.**ISHOD AKTIVNOSTI:** Učenik piše novo slovo. Vrednuje svoje znanje.**Aktivnost:** Pišem slovo PSada smo spremni i sada ćemo zapisati slovo P u pisanku. Zapisujem veliko i malo slovo P i pojašnjavam smještaj slova u crtovlje. Sada vi otvorite svoje pisanke i napišite cijeli red velikog i malog slova P u crtovlje.Učenici pišu slova te uz moju pomoć procjenjuju jesu li dobro zapisali, uočavaju i ispravljaju ukoliko imaju pogreške. Govorim i zapisujem riječ „POŠTA“ i rečenicu „PAS NEMA ŠTAP.“ u crtovlje. Učenici prepisuju pazeći na urednost i pravilno pisanje slova. **ISHOD AKTIVNOSTI:**Učenik čita zadani tekst. Odgovara na postavljeno pitanje cjelovitom rečenicom. **AKTIVNOST:** ČitamUčenici otvaraju udžbenik i upućujem ih da ćemo sada pročitati tekst o Pepiju. Na pametnu ploču prikazujem tekst iz digitalnog udžbenika. Čitaju tekst. Razmislite i odgovorite na pitanje „ŠTO JE PAS UZEO PEPIJU?“. VREDNOVANJE:Nakon što su svi učenici završili podijelim „Semafor kartice“ (kartice u zelenoj, žutoj i crvenoj boji).Zelena kartica znači: Vrlo sam zadovoljan/zadovoljna. Žuta kartica znači: Djelomično sam zadovoljan/zadovoljna. Moram još malo vježbati.Crvena kartica znači: Nisam zadovoljan/zadovoljna. Mogu puno bolje, moram više vježbati.Postavit ću vam pitanja, a vi umjesto odgovora podignite karticu u zrak.Pišem pravilno i uredno malo i veliko slovo P u pisanku. Pišem pravilno i uredno riječ koja sadrži slovo P.Pišem pravilno i uredno rečenicu koja sadrži slovo P. | OŠ HJ A.1.4. Učenik piše školskim formalnim pismom slova, riječi i kratke rečenice u skladu s jezičnim razvojem.osr A.1.1. Razvija sliku o sebi.uku D.1.2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.OŠ TZK A.1.1. Izvodi prirodne načine gibanja.OŠ HJ A.1.4. Učenik piše školskim formalnim pismom slova, riječi i kratke rečenice u skladu s jezičnim razvojem.uku B.1.2. Na poticaj i uz pomoć učitelja prati svoje učenje.OŠ HJ A.1.3. Učenik čita tekstove primjerene početnomu opismenjavanju i obilježjima jezičnoga razvoja. |
| **ZAVRŠNI DIO SATA** 10' |
| **AKTIVNOST:** Gusjenica riječi**ISHOD AKTIVNOSTI:****Učenik pravilno izgovara glasove i naglašava riječi u rečenici. Učenik radi u skupini, razvija radne navike i prati svoje učenje.** Učenici rade u skupini. Svaka skupina dobije listić na kojem se u gusjenici kriju dvije rečenice „PEPI NOSI PISMO. PAS IMA ŠTAP“.Vaš zadatak je da otkrijete koje se riječi i rečenice kriju u velikoj gusjenici. Svaku riječ odvoji crtom. Skupina koja prva završi sjeda podigne crvenu karticu u zrak. Kad završe zadatak, svaka skupina čita svoje rečenice. Slijedi nagrada za skupinu koja je točno označila riječi i rečenice. Otkrivene rečenice prepišite u pisanke.Upućujem učenike da pripreme „Semafor kartice“. Postavljam pitanja, a oni dižu kartice u zrak.Pronalazim skrivene riječi.Pronalazim skrivene rečenice.Pravilno i uredno prepisujem rečenice.Kako ste se osjećali danas na satu hrvatskog jezika?Jeste li bili aktivni tijekom cijelog sata?Jeste li danas aktivno sudjelovali u timskom radu?Ukoliko ostane vremena igramo igru „Pepi čučni“. Pojašnjavam pravila igre.Zamolim učenike da ustanu i dođu na sredinu učionice. Lagano se kreću učionicom poput patkica. Kad uzviknem Pepi, čučnu. Vježba kod kuće.Učenicima zadajem da u pisančici vježbaju slovo P.  | OŠ HJ A.1.3. Učenik čita tekstove primjerene početnomu opismenjavanju i obilježjima jezičnoga razvoja. |
| **PLAN PLOČE** |
|

|  |  |
| --- | --- |
| PRILOG 1. | c:/Program Files (x86)/Mozaik/mozaLogin/tihana_bilesic/.temp/clipboard/image_NTAHMNUQCCST.pngP P P Pp p p pPOŠTAPAS NEMA ŠTAP.  |

 |

|  |
| --- |
| **Korištena literatura*** Škrinjica slova i riječi 1. dio, Integrirani radni udžbenik iz hrvatskog jezika za prvi razred osnovne škole, dr.sc. Dubravka Težak, dr.sc. Marina Gabelica, Vesna Marjanović, Andrea Škribulja Horvat (2020.), Alfa, Zagreb
* Ministarstvo znanosti i obrazovanja (2019). Kurikulum nastavnog predmeta Hrvatski jezik za osnovne škole i gimnazije

<https://mzo.gov.hr/UserDocsImages/dokumenti/Publikacije/Predmetni/Kurikulum%20nastavnoga%20predmeta%20Hrvatski%20jezik%20za%20osnovne%20skole%20i%20gimnazije%20u%20RH.pdf>* Ministarstvo znanosti i obrazovanja (2019.).

Kurikulum međupredmetne teme Osobni i socijalni razvoj za osnovne i srednje škole<https://mzo.gov.hr/UserDocsImages/dokumenti/Publikacije/Medupredmetne/Kurikulum%20medupredmetne%20teme%20Osobni%20i%20socijalni%20razvoj%20za%20osnovne%20i%20srednje%20skole.pdf>Kurikulum međupredmetne teme Učiti kako učiti za osnovne i srednje škole<https://mzo.gov.hr/UserDocsImages/dokumenti/Publikacije/Medupredmetne/Kurikulum%20medupredmetne%20teme%20Uciti%20kako%20uciti%20za%20osnovne%20i%20srednje%20skole.pdf> |

Pilog 1.

**PEPINOSIPISMOPASIMAŠTAP**